Document ID: 32003D0072

Odločba Komisije
z dne 30. januarja 2003
o spremembi Odločbe 2002/994/ES o nekaterih ukrepih zaščite v zvezi s proizvodi živalskega izvora, uvoženimi iz Kitajske
(notificirano pod dokumentarno številko K(2003) 426)
(Besedilo velja za EGP)
(2003/72/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 97/78/ES z dne 18. decembra 1997 o določitvi načel za organizacijo veterinarskih pregledov proizvodov, ki vstopajo v Skupnost iz tretjih držav [1], in zlasti člena 22(1) Direktive,
ob upoštevanju naslednjega:
(1) Po odkritju ostankov veterinarskih zdravil v nekaterih proizvodih živalskega izvora, uvoženih iz Kitajske, in pomanjkljivosti, ugotovljenih med inšpekcijskim obiskom v tej državi, glede predpisov o veterinarskih zdravilih in kontrolnem sistemu za ostanke škodljivih snovi v živih živalih in živalskih proizvodih, je Komisija 30. januarja 2002 sprejela Odločbo 2002/69/ES o nekaterih ukrepih zaščite glede proizvodov živalskega izvora, uvoženih iz Kitajske [2].
(2) Na podlagi informacij, ki jih je zagotovil kitajski organ, in pozitivnih rezultatov pregledov, ki so jih izvedle države članice, je bil dovoljen uvoz nekaterih proizvodov živalskega izvora iz Kitajske z več dopolnitvami Odločbe 2002/69/ES. Te dopolnitve so bile vključene v Odločbo Komisije 2002/994/ES [3].
(3) Odločba 2002/69/ES, kakor je spremenjena z Odločbo 2002/933/ES [4], je vključila filete prostoživečega in v ribogojnih objektih vzgojenega lososa (Salmo salar) kot proizvoda, ki ga je dovoljeno uvoziti iz Kitajske. Vendar pa je bil ta proizvod naveden v Prilogi k Odločbi 2002/994/ES brez opredelitve, da sta dovoljena oba porekla. Prilogo k Odločbi 2002/994/ES je zato treba ustrezno spremeniti.
(4) Ukrepi, predvideni s to odločbo, so v skladu z mnenjem Stalnega odbora za prehransko verigo ljudi in zdravstveno živali -
SPREJELA NASLEDNJO ODLOČBO:
Člen 1
Priloga k Odločbi 2002/994/ES se nadomesti z besedilom v Prilogi k tej odločbi.
Člen 2
Ta odločba se uporablja od 3. februarja 2003.
Člen 3
Ta odločba je naslovljena na države članice.
V Bruslju, dne 30. januarja 2003

Labels: 17
0
3
6
18